33 PKR. RISTISURM
64 PKR. ROOMA TULEKAHJU
325 PKR. NIKAIA KIRIKUKOGU
1302 PKR. BONIFATIUS VIII
1517 PKR. USUPUHASTUS
1525 PKR. THOMAS MÜNTZER
1790 PKR. ÄRATUSLIIKUMISED
1906 PKR. NELIPÜHILIIKUMISE ALGUS
1949 PKR. KRISTLASTE TAGAKIUSAMINE
2000 AASTANE AJAMATK
Jeesus sündis tagasihoidlikus laudas loomade keskel.
Sarnane olukord valitses ka 1906. a. Los Angeleses, Asuza tänaval.
Jumala Püha Vaim laskus inimeste keskele viisil,
mida ei oldud nähtud juba esimestest nelipühadest saadik.
Rühm kristlasi oli kogunenud aega veetma
ja palvetama tavalisse eramajja.
Kui rahvast tuli juurde ja ruumid kitsaks jäid,
siis jätkati hoovis ja naabrite hoovis.
Kohalekutsutud politsei arvas,
et tuleks leida muu koht palvetamiseks.
Koht leiti äärelinnast - vana lobudik Asuza tänav 312.
Lammutamiseks mõeldud laohoone,
mis ehitati ümber koosoleku ruumideks.
Sinna tuli kokku mehi ja naisi, mustanahalisi ja valgeid, vanu ja noori
ja Jumala Vaim langes tohutult võimsalt selle koha üle.
Puudus väline organisatsioon,
polnud pastoreid ega korjanduste kogumist.
Ei olnud ka pikemaajalist tegevuskava.
Seda enam oli omavahelist armastust ja armastust Jeesuse vastu.
Jumala Vaim hakkas liikuma ja inimesi tervendama.
Toimus palju hämmastavat,
mille kohta olid olemas ka tunnistajate ütlused.
Ametivõimud ja traditsiooniline kirik üritasid seda tegevust summutada.
Nad pidasid seda halbadeks ilminguteks.
Mida rohkem seda laideti ja pilgati, seda rohkem tuli rahvast kokku
ja seda kaugemale jõudsid jutud Asuza tänaval toimuvast,
andes tunnistust Jeesusest ja Jumala Vaimu väest.
Pikapeale jäi Asuza tänaval vaiksemaks
ja sealne tegevus siirdus mujale.
Täna on maailmas u 550-700 miljonit karismaatilist kristlast,
kelle juured on seal Asuza tänaval, aastas 1906.
Neid on nelipühi kogudustes,
karismaatilistena vanade uskkondade sees
ja tohutul määral uutes kogudustes,
mis ei kuulu ühtegi traditsioonilisse uskkonda.
Mida on Asuza tänaval sellist, mida tuleks esile tuua,
uurida täpsemalt ja kasutusele võtta?
Millised aarded on vajunud unustuste hõlma
enam kui 100 aasta möödudes nendest sündmustest?
Neist asjust on meiega siin stuudios arutlemas pastor Marko Selkomaa.
Tere tulemast meie sekka! - Tänan.
Ja piiblikooli rektor Tapani Talikainen.
Asuza tänava ime on küllaltki kõnetav
ja imeline on ka nimi Asuza, mis pärineb indiaani keelest.
Mida see tähendab?
Asuza pidavat tähendama "õnnistatud ime".
See on küllaltki tabav väljend nende sündmuste kohta,
mis seal juhtusid.
Tegemist oli Jumala suure õnnistusega,
mis voolas ristirahva ellu.
Samal ajal oli tegemist ka Jumala suure imega.
Selle ime ja õnnistuste tagajärjed annavad tunda veel tänapäevalgi.
Asuza tänaval toimunu sai kõik alguse mõnest palvetajast,
kuid nende sündmuste juured ulatusid siiski veel kaugemale?
Kui minna ajas rohkem tagasi, siis Apostlite tegude 2. peatükis
räägitakse nelipühapäevast, mil Püha Vaim langes jüngrite peale
Jeesuse Kristuse tõotuse kohaselt.
Nad täitusid Püha Vaimuga, neile ilmus tulekeeli
ja taevast oli kosta kohinat nagu oleks tormituul puhunud.
Jüngrid hakkasid rääkima võõrastes keeltes.
Aga kirikuajalugu kinnitab,
on taolisi Püha Vaimu väljavalamisi toimus varemgi.
Mainitakse metodistide äratust,
kus toimus sarnane Jumala Vaimu väljavalamine
sarnaste ilmingutega nagu Asuza tänavalgi.
Millal see toimus? - 1700'ndatel aastatel.
Sarnast ajaloolist tausta esineb lisaks metodismile
ka pühitsusliikumises 1800ndatel aastatel,
aga ka nö tervendusliikumises.
Rõhutati jumalikku tervenemist, usupalvet ja usu kaudu tervenemist.
Need kõik lõid eelduse Jumala ilmumisele Asuza tänaval
1906. aastal.
Tapani, oled lugenud Asuza tänavast ja tunned selle ajalugu ja muud.
Olles töötanud ettevõtete juhtimiskonsultandina
oskad kindlasti avaldada arvamust olukorra kohta,
kus organisatsioon tegutseb ilma juhtkonna ja teguvuskavadeta.
Meil inimestel on kalduvus kuhugi pürgida.
Mõned kogevad sisemist kutset saada juhiks.
Koguduste struktuurse ülesehituse kohta
on Püha Vaimu poolt ja ka Piiblis antud selged juhendid.
Aga seal läks ärkamine vabalt liikvele
ja küllap teeb Püha Vaim ka edaspidi uut,
juhul, kui anname Talle ruumi.
Need eelrajatud struktuurid toimivad tihti ahelatena
ja seetõttu ei saa Ta ilmuda oma täies väes.
Räägime veelkord üle, mis seal juhtus?
Andsid natuke mõista, et pööraseid asju,
aga neis raamatutes räägitakse asjadest,
mis väärivad tähelepanu.
Lähiajalugu on selline, et William J. Seymour,
kes oli päritolult Aafrika-Ameerika jutlustaja,
käis Charles Fox Parham'i piiblikoolis,
aga tal ei olnud lubatud rassieraldatuse seaduse kohaselt
olla isegi mitte seal sees,
vaid ta kuulas õpetust esiku ukse tagant.
Ta võttis seal omaks õpetuse sellest, et inimene võib täituda Püha Vaimuga
ja saada keeltes rääkimise armuanni.
William J. Seymour saabus LA'sse 1906. a. veebruaris.
Dokumenteeritult 22. veebruaril.
Ta alustas seal palvekoosolekutega ühes kodus Bonnie Brae tänaval.
Seal juhtus midagi - 9. aprillil langes Püha Vaim.
William Seymour asetas oma käed
Edward Lee - ühe Ameerika-Aafrika uskliku peale
ja too langes maha nagu surnu.
Ta ei hakanud küll võõrastes keeltes rääkima,
aga koges Jumala väge.
Nad läksid hiljem samas kodus toimuvale õhtusele koosolekule,
kuhu oli kogunenud suur seltskond
ja nad rääkisid seal nendel teemadel. Muuhulgas ka Püha Vaimu tulemisest.
Seymour jutlustas Apostlite tegude 2:4 põhjal:
"Ja nad kõik täideti Püha Vaimuga ning hakkasid rääkima teisi keeli,
nõnda nagu Vaim neile andis rääkida."
Paljud kukkusid maha Jumala väes ja hakkasid rääkima teistes keeltes.
Mõne päevaga laienesid need koosolekud
nii nagu mainisid.
Seymour jutlustas verandalt ja hoovis oli tohutult inimesi kuulamas.
See kodu ei mahutanud neid rahvahulki
ja nad olid sunnitud uut kohta otsima.
Asuza 312 - episkopaalne metodistlik Ameerika aafriklaste kirik,
mis oli muudetud talliks.
Nad alustasid seal koosolekutega 14. aprillil, 1906. aastal.
Jumala Vaim langes nagu ka Jumala nähtav kirkus,
mida nad nimetasid shekinah kirkuseks.
Kohalviibinute tunnistuste kohaselt
oli seal sellisel kõrgusel pidevalt pilvekujuline nähtav Jumala ligiolu.
Seal ei olnud tossumasinat? - Siis neid ei olnud veel.
Räägitakse, et kui rahvas hakkas Issandat teenima
ja eriliselt siis, kui lauldi teistes keeltes,
siis olevat Jumala shekinah kirkus täitnud selle koha laeni paksu uduga.
Räägitakse veel, et just siis, kui see shekinah kirkus oli võimsaim,
toimus väga palju tervenemisi.
Seymour ise palvetas puukast peas,
sest ta tahtis olla Jumalale kuulekas ja alandlik
ning kolmandaks olid need talle ka kõrvatroppideks,
et miski ei segaks teda palvetamisel.
Aga räägitakse, et kui Seymour võttis puukasti peast,
siis Jumala kirkuse ligiolu kasvas.
Üks saali osa oli täis ratastoolis halvatud patsiente,
kes olid põrandal pikali, mis on ka dokumenteeritud.
Seymour osutas halvatute poole käega
ja sõnas: "Jeesuse nimel tervenege!"
Kohe tõusid kümned halvatud ja hakkasid kõndima.
Pimedad said nägijateks ja hambutud...
Tol ajal ei olnud hammaste ravi tänapäevasel tasemel,
nii et noored eestpalvetajad
torkasid oma näpud hambutute igemete peale
ja nende sõrmed tõusid üles,
kuna Jumal andis hambututele uued hambad.
Seal juhtus palju huvitavat ja tavatut.
Leidsin kolm raamatut, mis räägivad neist asjust.
Need on küll eri aegadel kirjutatud: "Asuza tänav 312",
"Asuza tänava õnnistus"
ja "Mis juhtus Asuza tänava ärkamises?"
Kui neis raamatutes ei räägitaks nende inimeste tunnistustest,
kes sel ajal olid lapsed või noored ja keda õnneks jõuti küsitleda,
tunduks need sündmused täiesti uskumatuna.
Erilisel moel sai Asuza tänavast
juba usus olevate pühitsusliikumise kristlaste
kosutuse saamise ja Vaimuga täitumise koht.
See ärkamine kestis kuskil 3-3,5 aastat
ja sinna tuli palju misjonäre ning Jumala Sõna kuulutajaid,
kes täitusid seal Püha Vaimuga ja said keeltes rääkimise armuanni.
Nad viisid Püha Vaimu tule oma kodukogudustesse
ja oma linnadesse ning oma rahva keskele.
Selle ärkamise ajal said paljud usklikuks.
Kõik sellised mitte just kõrvalmõjud, aga küsitava väärtusega mõjutused
nagu inimeste kukkumised, värisemised,
tohutult suure rõõmuga täitumised,
rõkatavad naeruhood, nutt ja karjed, aga ka valdavas vaikuses viibimised
olid kõik Asuzal toimunud huvitavad karismaatilised ilmingud.
Tundub sedamoodi, et selline Vaimu väljavalamine
oli ja on justkui nakatav.
Inimesed täitusid ja viisid selle edasi.
Neist asjust räägitakse kindlasti ka neis suurtes ristiusu ajalooraamatutes,
mida meilgi on siin paar tükki.
Neist esimese lõpus on juttu 1900'ndate aastate sündmustest.
Siin on nimekirjas 1903. aasta, mil Pius X sai paavstiks.
9. detsembril, 1905. a asus Prantsusmaal jõusse seadus,
mis eraldas lõplikult kiriku riigist.
Järgmiseks 1. september, 1910.
Üks moment - siin ei mainita Asuza tänavat poole sõnagagi.
Olen hämmingus.
Sama tulemuseni jõuame ka "Ristiusu 2000 aastat" puhul.
Mida sina, Tapani, arvad sellest, et niivõrd märkimisväärset asja,
mille juurteks on täna 500-700 milj. karismaatilist kristlast,
ei ole nendes raamatutes isegi mainitud mitte?
Üheks seletuseks võib olla see, et vaatenurk ei olnud seal vaimne,
vaid rohkem maine,
suurte peavooludega kaasaminev ajalookirjutis.
Ehk siis Jumala Vaimu tegevusega seotud ilmingud,
mida nüüdki kogudustes esineb,
ei jõudnud, ega ei jõua ka üldiselt meediaväljannetesse.
Sellised on need põhjused ja küllap veel midagi, mida ei tea.
Marko, kas asjal võib olla ka selline külg,
et kuna sündmused olid niivõrd tavatud võrreldes sellega,
kuidas koguduses ja kirikus tuleks toimida,
et need lihtsalt vaikiti maha seetõttu, et need olid sobimatud?
See on täiesti võimalik,
kuna Asuza tänava Vaimu väljavalamine
jagas kristlaskonna selgelt kaheks.
Oli neid, kes olid kahe käega poolt ja kogesid seda kõike ääretult pühana,
lõpmatult kallihinnalise Jumala kingitusena
Jumala kogudusele.
Aga oli ka neid, kes nägid selles Vaimu väljavalamises valeõpetust
või isegi saatanlikku päritolu.
Kuna oli palju kaheks jagunemist,
siis on ajalookirjutistes olnud raske leida sellele sobivat kohta
ja on olnud lihtsam see maha vaikida.
Kuigi sellel on olnud tohutult järgijaid
ja selle mõju on haaranud poolt kristlaskonda.
Kuna sekulaarsel ajakirjandusel
puudus vaimne võimekus neid asju Piibli alusel kontrollida,
siis otsustati kergekäeliselt,
et kuna see ei mahu inimmõistuse piiridesse,
on see marginaalne ja pole väärt mainimist.
Üks põhjus on kindlasti selles.
Marko, sa mainisid kaheks jagunemist kristlaskonna seas.
Tapani, kas sellist kaheks jagunemist on veel tänapäevalgi märgata?
Kindlasti on.
Teisalt aga laiemalt võttes
jagab Jeesus Kristus usundite kaardil usundid kaheks -
ristiusk vs teised usundid.
Aga ka Püha Vaimu töö koguduses jagab selgelt kaheks
nii õpetuslikult, kogemuslikult, kui ka muul moel.
Ma ise mõtlen nii ja olen innustunud mõttest,
et tagasi Piibli juurde
ja tagasi täieliku evangeeliumi kuulutamise juurde.
Sest need ilmingud on osa täielikust evangeeliumist.
Vaatasin Apostlite tegude raamatust
Püha Vaimu väljavalamise ilmingute kohta
ja tõdesin, et seal juhtub palju sarnaseid asju.
Välised vaatlejad ütlesid, et osalised olid täis joovastavat veini.
Peetrus aga vastas, et sel kellaajal ei ole keegi veel purjus
ja tegu oli hoopis Püha Vaimu üleloomulike mõjutustega.
Mulle meeldib Asuza tänava ärkamise juures see,
et nendes raamatutes antakse tunnistust,
kuidas seal ei keskendutud armuandidele
ja nende saamise tehnikale või ilmnemisviisidele,
et ainult nii või naa või sedamoodi peab see juhtuma,
vaid keskenduti Jeesuse kuulutamisele.
Kuulutati ülestõusnud Päästjat.
Analüüsides seda, mida Asuzal õpetati,
võime nende lehe "Apostellik usk" põhjal selgelt näha
viite põhivaldkonda.
Esiteks, õigeks saamine usu kaudu Jeesusesse Kristusesse.
Teiseks, südame puhtus ehk pühitsus.
Kolmandaks, Püha Vaimuga ristimine.
Neljandaks, tervenemine osana lunastusest.
Viimaseks, Jeesuse Kristuse peadne tagasitulek.
Kuna Jeesus ütles Püha Vaimu kohta, et Püha Vaim peab Teda kirgastama,
ongi Püha Vaimu peamine ülesanne kirgastada Jeesust Kristust.
Sama ilmingut näeme ka Asuzas.
Seal kuulutati palju õigusest ehk Jeesuse ristitööst ja vereväest.
Kaasaegse nelipühilasena mäletan oma kodukogudusest -
Varkause nelipühikogudusest Savo kandis,
et mulle pakkus huvi ajalooallikate uurimine
Asuzas õpetatu kohta.
Tõdesin, et on ülimalt tore,
et minu kodukogudus on enda teadmata
või siis teadlikult asetanud mulle samad õpetuslikud rõhuasetused.
Sain ristitud ja liitusin kogudusega 13-aastasena
ja õppisin seal seda, et kõige tähtsam on Jeesuse veri,
Kristuse-keskne elu ja selle kuulutamine.
Nende asjade juured pärinevad Asuza tänavalt.
Võime seega öelda,
et Asuza tänava sündmused olid oma ajast ees,
kuna olid kõigile kristlastele mõeldud, mitte vaid ühele kindlale kirikkonnale.
Asuza õnnistused pidid jõudma kõikide kirikkondadeni,
mitte olema ühe kirikkonna jaoks.
Selline suur Jumala tegu pidi jõudma kõigi kristlasteni.
Jaa, nii see peab olema.
See oli üheks nende aluspõhimõtteks.
Just nende sõnadega:
"Jumala Vaimu väljavalamine on nii suur ja nii tähelepanuväärne,
et selle ümber ei ehitata eraldi kirikkonda,
vaid see õnnistus peab minema kogu kristlaskonnale."
Seetõttu ei olnud neil koguduses mitte mingeid käsiraamatuid,
kavandeid ega rituaale.
Kõik põhines ainult Piiblil, rohkel palvel
ja Püha Vaimu juhtimisel.
Seetõttu toimusidki nende teenistused 24 tundi päevas, 7 päeva nädalas.
William J. Seymour oli selgelt nende juht,
kuigi öeldakse, et liikumisel polnud juhti.
Seymour oli see, kes toimis katalüsaatorina.
Olid huvitavad teenistused, sest Püha Vaim tegutses.
Väga palju oli palvetamist.
Tapani, selles sinu loetud raamatu "Mis juhtus Asuza tänava äratuses"
autor Mauri Vilpunen arutleb selle üle,
kuidas see lõppes ja miks see vaibus?
Ja ta esitab ühe sellise mõtte, et lõpp algas sellest,
et piltlikult öeldes võttis Seymour puukasti peast
ega pannud seda enam tagasi.
See olevat ka tegelikult juhtunud.
Aga tegelikult mindi inimtarkusest rajama struktuure ja organisatsiooni.
Nende ärkamiste puhul on see tõsi ka laiemalt võttes.
Nagu see kulunud ütlemine või skeem ütleb,
et algul on Pühast Vaimust alguse saav ärkamine,
milles on vabadus ja kogu ruum Püha Vaimu jaoks,
milles Ta tahab kirgastada Jeesust Kristust
ja Jumala Sõna, mis on elav ja täis väge.
Jeesus ütleb Piiblis,
et Ta kinnitas kuulutatud sõna tunnustähtedega.
Selles on see kinnitus.
Ärkamisest saab kergesti äratusliikumine.
Lisanduvad juhtimisstruktuurid ja otsustamiste süsteemid
ning Jumala Vaimu tegevus - see ärkamise vaimsus,
hakkab lahjenema.
Sellele seatakse piirid ja tehakse kitsendusi.
Lisandub religiooni vaim.
Lõpuks jääb järele ainult liikumine.
Algul on ärkamine, siis äratusliikumine
ja lõpuks vaid liikumine, millest puudub Püha Vaim.
Ehk siis põhjuseks on see,
et fookus on läinud Jeesuselt Kristuselt
ja Tema kuulutamiselt
selle liikumise üles ehitamisele, piiride seadmisele
ja karja karjatamisele,
et ei läheks valedesse aedikutesse jne.
Mõeldes aga nendele küsimustele, mida ma algul küsisin,
siis mida oleks meil üle võtta Asuza tänava
enam kui 100 aasta tagustest sündmustest
meie aega, meie kogudustesse ja enda isiklikesse eludessegi?
Marko, mida sa sealt üle võtaksid?
Asuza ajaloost oleks omaks võtta väga huvitavaid põhimõtteid.
Esiteks tõuseb mulle südamesse see, et kõigile ärkamistele
ja Jumla Vaimu väljavalamistele nagu ka Asuza tänava ärkamisele
on eelnenud väeline palvetamine.
Ütleksin, et palvetamine, palvetamine, ja palvetamine tagavad hea tulemuse.
Teiseks on Asuza puhul tähelepanuväärne see,
et januneti ja oodati alandlikult Jumala Vaimu väljavalamist.
Inimesed juhiti alandlikult ootama Jumalat.
Juhiti ka pühitsuse ehk südame puhtuse juurde.
Otsustavalt loobuti patustamistest
ja Jumala Vaimu väljavalamise saabudes
kogeti seda suure kingitusena, mitte mingi pisiasjana,
mis saabub ilustama minu kehva elukest.
Võiks öelda, et pühitsus on teine asi.
Toimunud sündmuste põhjal võib öelda, et Jumal on elav.
Tal on tohutult võimalusi anda meile oma väge.
Me peame uskuma Piiblisse nagu on kirjutatud
ja need asjad,
mis juhtusid Apostlite tegudes ja Jeesuse teenimistöös,
juhtuvad Püha Vaimu kaudu ka tänapäeval.
Näen, et seda õpetavad meile Asuza tänava sündmused.
Mida sina, Tapani, sellest esile tooksid?
Mind kõnetab samuti see pühitsusliikumine ja pühitsus.
Pühitsus tähendab pühendumist Jumalale.
Paljud mõtlevad, et selline kõrge siht nagu püha elu,
ei ole kättesaadav asi.
Aga siin on küsimus selles, et valiksime kindlalt Jumala tee.
Jeesus ütles, et me ei saa teenida kahte isandat -
samaaegselt mammonat ja Jumalat.
Tuleb teha teadlik valik,
et tahame järgida Jeesust Kristust Tema teedel.
Sel moel saab ka Püha Vaim meid kasutada anumana
üllastel eesmärkidel.
Kuidas iganes Ta tahab ennast teha
tõeliseks Kristuse ligiolus olevaks tõelisuseks,
see on tema teha.
See käib minu elu kohta ja need on ka piibellikud nõuanded.
Lühidalt öeldes Marko -
kas on võimalik, et Asuza tänava imed korduvad?
Teatud mõttes kordub Asuza tänava ime
pidevalt ja iga päev kristlaste eludes, kes lasevad end Püha Vaimuga täita.
Üks Asuza lõppemist selgitav vaatenurk,
millele ka nendes ajalooraamatutes viidatakse, on see,
et oli aeg Asuza lõppemiseks
ning õnnistuste ja Jumala Vaimu väljavalamise levimiseks
üle terve maailma.
Mina usun, et võime endiselt kogeda Asuzat.
Võime kogeda Püha Vaimu väljavalamist
ehk veelgi võimsamalt, kui 1906. aastal.
Mauri Vilponen'i raamatus on Asuzat võrreldud tsentrifuugiga,
mis imes enda poole inimesed, kel oli nälg Jumala ja Jeesuse järele.
Varustas neid Püha Vaimu andidega
ja keerutas neid siis tsentrifuugina viima sõnumit laia maailma.
Mitte jääma omade keskele
soojendama end oma tuttava lõkke äärde,
vaid viima sõnumit sinna, kus valitses pimedus ja külmus.
Tänud Marko Selkomaa ja Tapani Talikainen,
et tulite sellele tähtsale ja aktuaalsele ajamatkale,
milles rääkisime Püha Vaimu tähendusest
meie kõigi jaoks.
Tänud ka TV7 vaatajatele, et olite koos meiega sellel ajamatkal!
Kui tahad tulla kaasa ja toetada TV7 saadete tegemist,
siis helista 900 1770 (kõne hind on 10 eur).
Võid teha ka pangaülekande, leides me andmed www.tv7.ee
Järgmisel ajamatkal hüppame vaid õige pisut ajas edasi,
jõudes aastasse 1949.
Asukoht saab olema teisel pool maakera, Hiinas,
kus loodi sel ajal Hiina Rahvavabariik
ja algas kristlaste karm tagakiusamine.
Tagakiusamine ainult suurenes, kui algas kultuurirevolutsioon,
mil viimasedki misjonärid põgenesid riigist.
Ning Mao Zedong, kes ainuvalitsejana valitses Hiinat,
võis öelda, et ristiusk on Hiinast lõplikult eemaldatud.
Arutleme selle üle, kuidas on võimalik, et peale kõike seda on Hiinas praegu
üks maailma kiiremini kasvavaid kogudusi.
Mis äratas surnud koguduse?
Neist asjust on meiega arutlemas Ajameedia tegevjuht Niilo Närhi,
kellel on palju kontakte ja kanaleid just nimelt Hiinas.
Häid hetki koos Piibliga! Avagu Püha Vaim sulle Jumala Sõna.
Rohkelt õnnistusi nii sulle, kui su lähedastele!
Püsigem Jeesuse ligiolus Tema turvalises armastuses.
Tõlge: Kuno Kivikink